USA: Ti IS-ledere drept i luftangrep
Det er Pentagon som ifølge Reuters opplyser at de i løpet av den siste måneden har drept ti lederskikkelser i IS. – Noen av dem hadde tilknytning til Paris-angrepene, mens andre hadde planer om fremtidige angrep i Vesten, sier talsperson for den USA-ledede koalisjonen, Steve Warren. Har du fått med deg? Utenriksåret 2015 - stor spesial Ifølge Pentagon skal en IS-leder med bånd til hjernen bak Paris-angrepene være drept i Syria, melder AFP . En av to er reddere for å reise etter Paris-terrorenMannen er identifisert som Charaffe Al-Mouadan (27) og døde julaften. Ifølge nyhetsbyrået AFP er Mouadan fransk statsborger, og hadde syv søsken. Han voksne opp i utkanten av Paris, og ble arrestert i oktober 2012 da han var i ferd med å reise til enten Jemen eller Afghanistan med to venner fra nabolaget, skriver AFP. USA har siden 2014 ledet en internasjonal koalisjon som angriper IS i Irak og Syria. Warren nektet å svare på om Frankrike var involvert i angrepet mot Mouadan. Samleside om Paris-angrepene Ifølge det franske nyhetsnettstedet Metronews, dro Al-Mouadan til Syria sommeren 2013, og skal ha koordinert angrepene på Bataclan 13. november. Han skal også ha planlagt flere angrep på vestlige land. En annen av de drepte var Abdul Qader Hakim, ifølge Pentagon. Hakim skal ha hatt direkte bånd til hjernen bak Paris-terroren, melder Reuters . Han ble drept i Mosul i Irak 26. desember. En av de drepte IS-lederne skal ha vært en mann fra Bangladesh, basert i Syria, som jobbet som data-hacker. – Nå som han er død har IS mistet en viktig nøkkel i deres nettverk, sier Warren. Ytterligere en skal ha vært en mann som var spesialist på forfalskning av dokumenter, og som også hadde nære forbindelser til Paris-angriperne.130 mennesker ble drept og 351 såret i seks angrep i Paris 13. november. IS har påtatt seg ansvar for angrepene. De skjedde koordinert på seks forskjellige steder i den franske hovedstaden. Syv av angriperne ble drept eller sprengte seg selv. En åttende antatt gjerningsmann, 26 år gamle Salah Abdeslam, har siden angrepene vært etterlyst av politiet. Salah Abdeslam , har siden angrepene vært etterlyst av politiet gjennom Interpol, Europol og Schengen Information System (SIS). Franske etterretningskilder opplyste i slutten av november at 26-åringen trolig har flyktet til Syria.
Flere IS-ledere med tilknytning til Paris-terroren har blitt drept i luftangrep.